kardosdrur/scandi-wiki huggingface dataset:
Kvalsund

Kvalsund kommune (nordsamisk: Fálesnuori gielda) er en tidligere kommune der ligger i Troms og Finnmark fylke i Norge. Den blev  ved komunalreformen i Norge 2020 lagt sammen med Hammerfest. Den tidligere kommune bestod af byen Kvalsund, Neverfjord, Revneshamn, Skaidi og  den kystsamiske bygd Kokelv inderst i Revsbotn.

Kvalsund ligger vest for Porsanger og syd for Måsøy. Mod sydvest ligger Alta, mens byen Hammerfest ligger mod vest. Landskabet præges af vidder på 500–700 meters højde, benyttet til sommergræsning for rensdyr.

Fornorskning 
Kvalsund var oprindeligt et rent kystsamisk område. I perioder på flere år i 1820- og 1830-tallet var der ingen lærere i hele Hammerfest landsogn, hverken for samer eller nordmænd. I 1850 var det tre omgangsskolelærere, men gennemsnitlig skolegang for hvert barn var mindre end tre uger, langt under skolelovens minimum, som den gang var to måneder. I 1860'erne blev der rejst flere skoler, men fortsat måtte mange tage til takke med omgangsskole. I 1880'erne skete undervisningen i bygden Kokelv i en fælles gamme med husdyrene inderst, folk boende i midten og skolen ude ved døren. Selv om det gennem 1800-tallet kom både nordmænd og kvener til Kvalsund, var samisk stadig flertallets sprog. I 1886 var der i kommunen tre samiske skolekredse og én norsk/samisk kreds, samt omgangsskole for samiske børn. Først ved folketællingen i 1930 var der så vidt flere norsktalende end samisktalende.

Seværdigheder 
I Kvalsund står også den bautastenlignende formation Stallo, opkaldt efter den samiske sagnfigur stallo, dvs. en menneskeædende trold eller dæmon udsendt af en noaide. En stallo er ond og dertil stærkere end mennesker; men ligesom troldene er den også dummere, så man kan klare at narre den.  

I Leirbukt lå der tidligere en klippeblok med en 2.500 år gammel helleristning forestillende en båd og tre elge. Klippeblokken er nu er flyttet ind til Kvalsund kommunecenter. 

Kvalsund kirke er en langkirke i træ, rejst i 1892/1935. Kirken var den eneste bygning i kommunen, som ikke blev afbrændt under den tyske hærs tilbagetrækning i 1944. Den måtte derfor benyttes både som bolig og som forretning. 

I Kokelv findes et søsamisk museum  og kirke. Kirken blev bygget i 1960 som et soningstegn fra den tyske stat for raseringen af Finnmark under anden verdenskrig.

Eksterne henvisninger 

 Kvalsund, tidligere kommune på snl.no

Tidligere kommuner i Norge
 
Troms og Finnmarks geografi
The Visitors

The Visitors er det ottende og sidste studiealbum fra popkvartetten ABBA. Albummet udkom i 1981 som en af de første cd-udgivelser.

Albummet blev #1 i Sverige, Holland, Norge, Storbritannien, Tyskland og Zimbabwe. Singlerne fik dog ikke den store succes, hvilket var en af hovedårsagerne til gruppens opbrud.

Spor 
 "The Visitors (Crackin' Up)" – 5:47 
 "Head Over Heels" – 3:48 
 "When All Is Said And Done" – 3:17 
 "Soldiers" – 4:40 
 "I Let The Music Speak" – 5:23 
 "One Of Us" – 3:57
 "Two For The Price Of One" – 3:38 
 "Slipping Through My Fingers" – 3:53 
 "Like An Angel Passing Through My Room" – 3:40 
The Visitors blev mixet og genudgivet i 1997 og 2001 med fire bonustrack:

 "Should I Laugh Or Cry" – 4:29
 "The Day Before You Came" – 5:53
 "Cassandra" – 4:56 (kun på 2001-udgivelse)
 "Under Attack" – 3:48
 "You Owe Me One" – 3:26 (kun på 1997-udgivelse)

Singler 
 "One of Us"/"Should I Laugh or Cry"
 "Head over Heels"/"The Visitors (Crackin' Up)"
 "The Day Before You Came"/"Cassandra"
 "Under Attack"/"You Owe Me One"

ABBA-album
Album fra 1981
Dødsporno

Dødsporno er pornografi hvor døden fremstilles i en erotisk eller pornografisk sammenhæng. I dødspornografien er selve døden, og de følelser der knytter sig hertil, selve formålet. Actionfilm/bøger, krigsfilm/bøger, krimier, katastrofefilm, politivideoer eller dokumentariske film fra krigszoner og lignende, falder derfor ikke ind under denne kategori, idet de ikke er frembragt med det formål at vise døden.

Udbredelse 
Dødspornografien florerede før Internettets udbredelse primært i skrift i mindre subkulturer, men med Internettets udbredelse er den blevet både mere grafisk og mere tilgængelig. Der findes et utal af hjemmesider på Internettet, hvor man kan finde dødspornografiske fortællinger, billeder og videoer. Langt de fleste sider er på engelsk (nogle af disse kan f.eks. findes via Darksites), men ikke ret mange på dansk.

Fiktiv og ægte dødsporno 
Der skelnes ofte mellem fiktiv dødsporno og ægte dødsporno (bedre kendt som ’snuff’). I den fiktive dødsporno er der tale om fiktion, altså opdigtede forløb. Er der tale om videoer eller billeder, er de medvirkende modeller eller skuespillere, og der bruges teaterblod og/eller våbenattrapper, og de medvirkende lader som om de dør eller er i smerte. I den ægte dødsporno (’snuff’) bliver offeret rent faktisk slået ihjel. Hvor vidt der findes såkaldte snuff film – altså ægte dødspornografiske film – i omløb, var en populær myte, som i lang tid ikke kunne bekræftes. Der er i løbet af de seneste år, dukket sager op, som beviser det modsatte. Evt. se Luka Magnotta og Peter Scully. Emnet 'Snuff Porn' behandles bl.a. i filmene Snuff (1976) og 8 mm (1999).

Referencer 

Erotik
Pornografi
Fiktion
Film
Værneret

Værneret er et begreb, der dækker over retten til at komme ind til militæret eller beredskabsstyrelsen. Det er opstået, da det i dag ikke kun er mænd, der kan aftjene værnepligt, men også kvinderne har fået muligheden, som en almindelig borgerrettighed.

Eksterne henvisninger 

"Værneret" (Værnepligtsudvalget: Tillæg til Værnepligtsrapporten af maj 2012, Begrebsforklaring) 

Borgerrettigheder
Roberto Heras

Roberto Heras Hernández (født 1. februar 1974 i Béjar) er en tidligere spansk cykelrytter.

Roberto Heras er med sine fire samlede sejre i Vuelta a España den mest vindende rytter i løbets historie. Under sin fjerde sejr i 2005 blev Heras testet positiv for EPO, og derfor blev russiske Denis Mensjov efterfølgende kåret til vinder i stedet. Efter et længere retsligt efterspil lykkedes det dog Heras at få medhold i, at der var fejl i hans prøver, og derfor blev han genindsat som vinder af løbet.
Den 29. december 2007 stoppede han sin aktive karriere som cykelrytter, da han ikke kunne få en kontrakt med et hold fra Pro Touren.

Referencer

Eksterne henvisninger 

 

Mandlige cykelryttere fra Spanien
Vuelta a España-vindere
The Smiths afskedskoncert

The Smiths' afskedskoncert blev afholdt d. 22. december 1988 i Wolverhampton Civic Hall. Koncerten, som imidlertid også har til hensigt at være Morrisseys første optræden som soloartist, var gratis for dem, der var iført en Morrissey-trøje. Skønt de mange fremmødte, af hvem kun halvdelen fik adgang, ikke alle var iført en sådan trøje, men en Smiths-trøje, fik de alligevel adgang til showet, som bestod af et kort set, deriblandt kun to Smiths-kompositioner.

Setliste 
 Stop Me If You Think You've Heard This One Before
 Disappointed
 Interesting Drug
 Suedehead
 The Last Of The Famous International Playboys
 Sister I'm A Poet
 Death At One's Elbow
 Sweet And Tender Hooligan

Officielle udgivelser (VHS/DVD/CD/LP) 
Skønt showet blev optaget på både video og audio, og koncerten synes eftertragtet blandt Smiths-tilhængere, er det ikke blevet udgivet. Kun nummeret Sister I'm A Poet og Sweet And Tender Hooligan findes udgivet officielt. Disse findes henholdsvis på Hulmerist(VHS/DVD) og som b-side på singlen Interesting Drug. Dog findes showet som bootleg, men ikke i særlig god kvalitet. 

 Morrissey – Hulmerist
 Morrissey- "Interesting Drug".

Uofficielle udgivelser (LP) 
 Morrissey – Untitled 
 Morrissey – A Nice Bit Of Meat 2

Uofficielle udgivelser (CD) 
 Morrissey – Wolverhampton '88 
 Morrissey – The First Solo Show

Eksterne henvisninger 
 http://www.true-to-you.net  
 http://www.passionsjustlikemine.com/gigs/moz-g88.htm 

Musikarrangementer
The Smiths
Kill Uncle Tour

Kill Uncle Tour er navnet på en turné af den britiske sanger og sangskriver Morrissey, som havde til hensigt at promovere albummet Kill Uncle (1991). Turnéen, som kun opføres i Europa, strækker sig fra slutningen af april til midten af maj, og finder sted i 1991. Turnéen er Morrisseys første, til hvilken han har hyret nye musikere i stedet for Mike Joyce og Andy Rouke. Der er her tale om Boz Boorer og Alain Whyte, som stadig er aktive musikere for Morrissey.

Turnéoversigt 
 Dublin Stadium – Dublin, Irland d. 27/4 – 91 
 Elysée Montmartre – Paris, Frankrig d. 29/4 – 91 
 Brielpoort – Dienze, Belgien d. 30/4 -91 
 MCV – Utrecht, Holland d. 1/5 – 91 
 Music Hall – Köln (aka Cologne), Tyskland 4/5- 91
 Metropol, Berlin, Tyskland, d. 5/5- 91
 The Docks, Hamburg, Tyskland, 6/5- 91 
 Saga, Danmark, København, d. 7/5- 91
 Capitol Theatre, Aberdeen, Skotland, d. 14/ 5 
 Caird Hall – Dundee, Skotland, d.15/5- 91 
 Royal Concert Hall – Glasgow, Skotland, 16/5- 91

Koncerten i Danmark 
Morrissey spillede i Danmark d. 7 maj 1991; stedet var Saga i København. Om showet fortælles der, at det var en meget formel og reserveret præstation; Morrissey var ikke særlig verbal aktiv og improviserende, som han kan være.

Setliste 
 Interesting Drug 
 Mute Witness 
 Last Of The Famous International Playboys 
 November Spawned A Monster 
 Will Never Marry 
 Sing Your Life 
 Asian Rut 
 Pregnant For The Last Time 
 King Leer 
 That's Entertainment 
 Everyday Is Like Sunday 
 Our Frank 
 Piccadilly Palare 
 Trash 
 Suedehead 
 /Cosmic Dancer 
 //Disappointed

Udgivelser 
Showet findes som bootleg, men ikke som en officiel udgivelse.

Eksterne links 
 http://www.passionsjustlikemine.com/gigs/moz-gi9104eur.htm 

Turnéer
Jason Reso

Jason William Reso (født 30. november 1973) er en canadisk professionel wrestler der arbejder for  World Wrestling Entertainment under navnet Christian. Han er også kendt for sit arbejde for TNA, under navnet Christian Cage.

Reso fik sit store gennembrud som den ene halvdel af tag teamet Edge & Christian, sammen med hans kayfabe bror, og hans (i virkeligheden) bedste ven Edge.

I hans tid i WWE vandt han bl.a. flere Tag Team titler og Intercontinental Titlen.
Christian blev også kendt som Captain Charisma, en alt for selvsikker heel, selvom han blev populær i Canada og England. Christian blev kendt som RAW's stemme indtil han i 2005 under WWE Draften, røg over til Smackdown. Der var han i nogle månede indtil han forlod WWE, og hoppede over til TNA.

Tirsdag d. 10. februar vendte Christian tilbage til WWE på ECW brandet.

Eksterne henvisninger 

 
 

Wrestlere fra Canada
George Averoff

George M. Averoff (1815-1899) var en græsk forretningsmand og filantrop. Forud for Sommer-OL 1896 betalte han for genopførelsen af Panathinaiko Stadion, der stod færdigt i 1895. I dag står der en statue af ham foran stadionet.

Eksterne henvisninger 
 

Erhvervsfolk fra Grækenland
Boeing 757

Boeing 757 er et amerikansk produceret mellemdistancefly med to motorer. Det blev lanceret af British Airways og Eastern Air Lines som erstatning for Boeing 727, og de første Boeing 757 blev taget i brug i 1983. Flyet deler kropsdiameter med Boeing 707, 727 og 737, og er dermed af narrow body-typen. Det er muligt for piloter at få en fælles certificering for Boeing 757 og 767, som har en hel del komponenter fælles. Produktionen af Boeing 757 ophørte i oktober 2004. På dette tidspunkt var der blevet fremstillet 1.050 fly.

Eksterne henvisninger 

 Boeing 757-side på Boeing.com

Passagerfly
757
Transportfly
2-motors jetfly
Sir Crocodile

Sir Crocodille er en figur fra mangaen One piece af Eiichiro Oda

Om Crocodille 
Et af de mest tydelige træk ved Sir Crocodille er et ar, som går tværs over hans ansigt, hans evigt skulende øjne og hans krog på venstre arm.
 
Sir Crocodille er en af havets syv samuraier, som er statsautoriserede pirater, der kun overfalder andre pirater og deler deres bytte myndighederne, som så lader dem være i fred. Før Sir Crocodille blev "samurai" var hans dusør 81 millioner dubloner.

Crocodille stoler ikke på nogen. Det eneste han tænker på er sig selv og at få sine planer ud i livet, hvilket han gør med list og ondskab. Alle, som han ikke har brug for, eller som skuffer ham, lader han nådesløst blive dræbt. han er fuldstændig ligeglad med andre mennesker.

Historie 
Han var en stor helt i Alabasta, indtil han blev afsløret af prinsesse Vivi, som Mr. Zero og øverste chef for Baroque firmaet. Hans plan var, at finde det hemmelige våben Pluton, i Alabasta, som han kunne bruge til at erobre verdensherredømmet.

Evner 
Sir Crocodille råder over sand-frugtens djævlekraft, som er en logia-frugt som give krafter over et element. Sand-frugtens kraft har gjort, at han kan skabe sandstome, udtørre alt, omdanne sig selv til sand og er stort set uskadelig overfor alt.

Men med de store kræfter har han også en stor svaghed. Alt, som er vådt, kan skade ham, F.eks. før Ruffy gjorde sine hænder våde, i kampen mod Crocodille, skete der intet, men da Ruffy gjorde  sine hænder våde, kunne hans slag skade Crocodille.

Figurer fra One Piece

fr:Baroque Works#Crocodile
Lynyrd Skynyrd

Lynyrd Skynyrd er et amerikansk rockband. Bandet slog igennem i sydstaterne i 1973, og opnåede at blive verdenskendte før nogle af medlemmerne, inklusiv forsanger og sangskriver Ronnie Van Zant, døde i et flystyrt i 1977. I 1987 blev de resterende bandmedlemmer genforenet – dog med Johnny Van Zant (Ronnie Van Zants yngre bror) som frontmand. Bandet har lige siden fortsat med at give koncerter og lave albums. Bandet blev indsat i Rock and Roll Hall of Fame den 13. marts 2006, hvor de ved lejligheden spillede bl.a. Free Bird med den tidligere guitarist Ed King.
Gary Rossington er den eneste i bandet, som også var med før flystyrtet.

Storhedstiden (1973–1977) 
I 1972 blev bandet opdaget af produceren Al Kooper, som havde været til et af deres shows i Atlanta. De skiftede da deres navn fra "Leonard Skinnerd" til "Lynyrd Skynyrd" og fik en pladekontrakt med MCA Records, som producerede deres første album det følgende år, som fik titlen "Pronounced Leh-nerd Skin-nerd". På dette album finder man hitsangen "Free Bird", som fik placeringen #19 på Billboard Hot 100-listen.

Lynyrd Skynyrds fanskare steg betragteligt fra 1973, bl.a. pga. deres opvarmningsrolle til The Who's Quadrophenia-tour i USA. I 1974 lavede gruppen deres andet album, som fik navnet Second Helping. På dette album finder man bandets mest kendte og populære nummer – "Sweet Home Alabama".

I 1974] forlod trommeslagere Bob Burns bandet og blev udskiftet med Artimus Pyle. Lynyrd Skynyrds tredje album fik titlen Nuthin' Fancy. Det blev udgivet i 1974. Guitaristen Ed King forlod bandet da bandet var halvvejs igennem deres tour. Albummet blev en kommerciel fiasko, så Kooper blev fyret. I 1976 blev tre kvindelige backup-sangere hyret til bandet. De hed Leslie Hawkins, Cassie Gaines og JoJo Billingsley. Lynyrd Skynyrds fjerde album Gimme Back My Bullets blev udgivet samme år, men opnåede ikke så stor succes som de to tidligere albums. Ronnie Van Zant og guitarist Allen Collins følte, at bandet manglede en tredje guitarist, da det havde været deres kendetegn tidligere. så kort efter blev Steve Gaines hyret som guitarist. Med den nye guitarist indspillede bandet deres dobbelt live-album One More From the Road i Atlanta, Georgia og turnerede i Storbritannien med The Rolling Stones.

Allen Collins og Gary Rossington var involverede i en traffikulykke i 1976, hvilket gjorde, at bandet måtte udskyde indspilningerne til deres kommende album og aflyse nogle koncerter. Rossingtons ulykke var den direkte inspiration til sangen "That Smell" – en fortælling om stofmisbrug, som tydeligvis var rettet direkte mod ham. Rossington har senere indrømmet, at han er hovedpersonen i sangen, som påvirket kører sin bil ind i et træ.

Diskografi 

Studiealbum

Eksterne henvisninger 

 
 

Rockgrupper fra USA
Hård rock-grupper
Ricky Knight

Ricky Knight er en britisk fribryder der også fungerer som wrestlingpromoter for forbundet, WAW. Ricky Knight er gift med Sweet Saraya, og er far til Zebra Kid og Zak Zodiac. 

I 2007 trænede Ricky Knight de danske wrestlere Chaos, Thorn, Kimball og Final Count.

Eksterne henvisninger 
 
 

Wrestlere fra England
Baroque firmaet

Baroque firmaet et et firma i mangaen One Piece af Eiichiro Oda.
 
Firmaet består at dusørjægere. Ingen ved noget om deres kollegaer, og kender dem kun ved deres dækenavne og ingen ved hvem chefen er.
Firmaet er lavet af Mr. Zero som i virkeligheden er Sir Crocodile.

Enhver som svigter firmaet eller ved hvem chefen er bliver dræbt

One Piece
Wired Records

Wired Records er et pladeselskab beliggende i Berlin, grundlagt af dansk/spanske Heidi Mortenson.

Historie 
Efter en række af Wired Nights koncertevents med 3 – 5 bands pr. aften, der optrådte både sammen og hver for sig som en slags længere teaterforestilling inklusiv freestyling og et sommetider interaktivt publikum grundlages pladeselskabet. 
Wired Nights var ofte beskrevet som sjove og kaotiske og lunefulde teater stykker af underholdende værdi med overraskende gæste optrædender. 
Wired Records var grundlagt af Heidi Mortenson da hun i 2005 udgav sit debut album Wired Stuff med penge hun havde modtaget fra en fond. 

I 2006 udkom kompilationen, The Wired Ones, med 14 kunstnere fra den internationale electroclash musikscene med bl.a Kevin Blechdom, Scream Club, Dynasty Handbag og Angie Reed. CD'en indeholdte også to videoclips. 

Diamonds & Underwear er en 12" håndmalet vinyl udgivelse fra Heidi Mortenson. Der er tre sange på a-siden, imens der er engraveringer på en unik håndmalet b-side. Det har taget tre uger at håndmale de numererede vinyler.

Kunstnere

Kunstnere der har bidraget med artwork 
 Miss le Bomb
 Mosh Mosh
 Sardine Animal 
 Heidi Mortenson

Diskografi 
 WR006 Miss le Bomb "Handrake Dance EP" Wired Records 2008
 WR005 Heidi Mortenson "Diamonds & Underwear EP" Wired Records 2008
 WR004 Noisy Pig "Fantasma! EP" Wired Records 2007
 WR003 Heidi Mortenson "Don't Lonely Me" Wired Records 2007 
 WR002 V/A "The Wired Ones" Wired Records 2006
 WR001 Heidi Mortenson "Wired Stuff" Wired Records 2006

Kilder/Noter

Eksterne henvisninger 
 Wired Records 
 
 Wired Records channel på YouTube
 Wired Records på Discogs.com


Electronica
Etableret i 2005
Pladeselskaber fra Tyskland
Peer exchange

Peer exchange (PEX) er en af BitTorrent's funktioner, der, ligesom trackers og DHT, kan bruges til at samle Peers. Ved aktivering af Peer Exchange, forespørger BitTorrent klienten om andre registrerede peers om deres peers. Mens det muligvis forbedrer fildelingen og robustheden (fx hvis en tracker er langsom eller nede) kan en for stor tillid for PEX lede til formationer af peers, som kun deler information med hinanden, som kan skabe dårlig udbredelse gennem hele netværket, pga. få peers som sender information til dem uden for gruppen.

BitTorrent
My Early Burglary Years

My Early Burglary Years er titlen på et slags opsamlingsalbum af sangeren og sangskriveren Morrissey; udgivet i september og oktober 1998.

Spor 
 "Sunny" – 2:43  [single A-side]
 "At Amber" – 2:44  [B-side of "Piccadilly Palare"]
 "Cosmic Dancer" [live in Costa Mesa, June 1, 1991] – 3:56  [previously unreleased, T. Rex cover]
 "Nobody Loves Us" – 4:50  [B-side of "Dagenham Dave"]
 "A Swallow on My Neck" – 2:50  [B-side of "Sunny"]
 "Sister I'm a Poet" – 2:27  [B-side of "Everyday Is Like Sunday"]
 "Black-Eyed Susan" – 4:07  [B-side of "Sunny"]
 "Michael's Bones" – 3:08  [B-side of "The Last of the Famous International Playboys"]
 "I'd Love To" [US version] – 4:50  [B-side of "The More You Ignore Me, The Closer I Get" US CD single] 
 "Reader Meet Author" – 3:42  [from Southpaw Grammar]
 "Pashernate Love" – 2:23  [B-side of "You're the One for Me, Fatty"]
 "Girl Least Likely To" – 4:51  [B-side of "November Spawned a Monster"]
 "Jack the Ripper" [live in Paris, December 22, 1992] – 4:11  [from Beethoven was Deaf & B-side of "Now My Heart Is Full"]
 "I've Changed My Plea to Guilty" [US version] – 3:14  [edited version of B-side of "My Love Life"]
 "The Boy Racer" – 4:45  [from Southpaw Grammar]
 "Boxers" – 3:30  [single A-side]

Morrissey-album
Opsamlingsalbum fra 1998
Sø Hovedgård

Sø Hovedgård er en gammel hovedgård, som nævnes første gang i 1433 og sandsynligvis har tilhørt Poul Matthissen, der i 1433 blev adlet med slægten Dyres Våben. Sø ligger på den nordlige del af øen Mors, i Sejerslev Sogn, Morsø Nørre Herred, Thisted Amt, Morsø Kommune. Hovedbygningen er opført i 1861.

Sø Hovedgård Gods er på 273 hektar med Kronborg.

Ejere af Sø Hovedgård 

 (1433-1470) Poul Matthissen Dyre
 (1470-1486) Anders Jepsen Grubbe
 (1486-1488) Jep Andersen Grubbe
 (1488-1507) Anne Poulsdatter gift (1) Grubbe (2) Dyre
 (1507-1539) Ivar Clausen Dyre
 (1539-1547) Claus Ivarsen Dyre
 (1547-1556) Slægten Dyre
 (1556-1559) Mogens Clausen Dyre
 (1559-1587) Jens Clausen Dyre
 (1587-1632) Ivar Jensen Dyre
 (1632-1637) Mourids Brun
 (1637-1646) Claus Kaas
 (1646-1656) Enevold Clausen Kaas
 (1656) Agnete Clausdatter Kaas gift Mylting
 (1656-1663) Peder Henriksen Mylting
 (1663-1675) Agnete Clausdatter Kaas gift Mylting
 (1675-1687) Claus Unger
 (1687-1690) Peder Rodsteen
 (1690-1691) Jørgen Jørgensen
 (1691-1695) Evert Weinman
 (1695-1696) Christian Stistrup
 (1696-1731) Gunde Jensen
 (1731) Jesper Andersen Todbøl
 (1731-1749) Søren Nielsen
 (1749-1763) Thomas Poulsen Momtoft
 (1763-1768) Laurits Ammitzbøll
 (1768-1772) Jens Peter Woydemann
 (1772-1820) Jens Stadel
 (1820-1831) Sigbrit Illum gift Stadel
 (1831-1841) Frederik Hauch Jensen Stadel
 (1841-1860) Jens Frederiksen Stadel
 (1860-1881) Sigbrit Jensdatter Illum Stadel gift Sonnesen
 (1881-1911) Charles Christian Mansa
 (1911-1912) Enke Fru Mansa
 (1912-1915) Frederik Mansa
 (1915-1918) N. Basballe
 (1918-1919) Konsortium
 (1919-1955) Niels Riis
 (1955-1980) Johannes Nørhave Riis
 (1980-2001) Niels Riis
 (2001-2012) Niels Riis / Johannes Riis
 (2012-2013) Finansiel Stabilitet
 (2013) Susane Møller

Referencer 

Bygninger, konstruktioner og anlæg i Morsø Kommune
Herregårde i Thisted Amt
You are the Quarry

You are the Quarry (titlen skrives you are the Quarry på albummet) er titlen på et album af den britiske sanger og sangskriver Morrissey; udgivet i maj 2004. Pladen opnåede henholdsvis i England og Danmark en 2. og 13. plads på hitlisten.

Omslaget 
Fotoet på opslaget, der viser Morrissey stående med en såkaldt "tommygun" – dvs. maskinpistol – er taget af fotografen Greg Gorman. I USA og Canada blev billedet censureret, så det ikke viste våbnet. Denne udgave kaldes the clean edition (dvs. den rene udgave), dog bør det noteres at teksterne ikke blev censureret, trods dette indgreb i værket.

Spor 
 America Is Not The World 
 Irish Blood, English Heart 
 I Have Forgiven Jesus 
 Come Back To Camden 
 I'm Not Sorry 
 The World Is Full Of Crashing Bores 
 How Can Anybody Possibly Know How I Feel? 
 First Of The Gang To Die 
 Let Me Kiss You 
 All The Lazy Dykes 
 I Like You 
 You Know I Couldn't Last 

Senere blev der også udgivet en deluxe-udgave af albummet, som inkluderede promovideoer og bonusnumre. Disse numre indgik også hver især på EP-vinylerne Irish Blood, English Heart og First Of The Gang To Die:

Bonus numre 
 Don't Make Fun Of Daddy’s Voice 
 It's Hard To Walk Tall When You're Small 
 Teenage Dad On His Estate 
 Munich Air Disaster 1958 
 Friday Mourning 
 The Never Played Symphonies 
 My Life Is A Succession Of People Saying Goodbye 
 I Am Two People
 Mexico

Promovideo 
 Irish Blood, English Heart (musikvideo) 
 First Of The Gang To Die (musikvideo) (kun i USA) 
 First Of The Gang To Die (live på Late Late Show) 
 I Have Forgiven Jesus (live på Late Late Show) 
 Let Me Kiss You (live på Late Late Show)

Andet 
 Nancy Sinatra indspillede en version nummeret Let Me Kiss You
 Vinyl udgivelsen (LP) blev i Europa udsendt i et oplag på 5000 eksemplarer
 Jerry Finn blev ved Q Awards 2004 nomineret for "best producer" for arbejdet på dette album. 
 Albummet, som er udgivet forsk. udformninger og formater afhængig af kontinent etc., udkom bl.a. også som digi-pack.
 Da Morrissey går i gang med sin turné promovering, spiller han bl.a. på Roskilde Festivalen 2004.
 Dette var den første Morrissey-plade som ikke havde titlen i anførselstegn.

Eksterne links 
 True To You | A Morrissey Zine
 Informationer om albummet
 First Of The Gang To Die (promo)
 I Have Forgiven Jesus (promo)
 Irish Blood, English Heart (promo) 
 Let Me Kiss You (fra Who Put The M In Manchester?)

Album fra 2004
Morrissey-album